El Niño (Se-pan-gâ-gí El Niño, ""hit-ê cha-po͘ gín-ná"", ho͘ ""ēl ní-niò͘"") sī 1 chióng khì-haū koh-iūⁿ ê hiān-siōng. Phó͘-thong-sî-á Tang Thài-pêng-iûⁿ tī chhiah-tō hit tah ê hái-chúi sī ùi khah kē chân phû--khí-lâi, khah koân chân ê hái-chúi un-tō͘ ē piàn khah kē, chiah koh laû tùi sai-pêng--khì; hoat-seng El Niño ê sî, léng-chúi bô koh phû--khí-lâi, khah koân chân ê hái-chúi un-tō͘ piàn khah koân, lâu ê hong-hiòng koh ē tò-pái, ùi sai-pêng laû tùi tang-pêng.